Zápisnica zo zasadnutia Obecného zastupiteľstva obce Zemianske Kostoľany dňa 17.07.2013

Prítomní: poslanci OZ a občania podľa prezenčnej listiny
Program:
1.	Otvorenie.
2.	Určenie zapisovateľa a overovateľov zápisnice.
3.	Voľba návrhovej komisie.
4.	Kontrola plnenia uznesení z rokovania obecného zastupiteľstva zo dňa 12. 6. 2013.  
5.	Súbor rozpočtových opatrení – Zmena rozpočtu obce č. 2
6.	Dodatok č. 3. K Zriaďovacej listine Materskej školy v Zemianskych Kostoľanoch.
7.	Štatút obecnej knižnice
8.	Návrh na doplnenie člena finančnej komisie. 
9.	Informácie o prácach v obci a ďalších aktivitách.
10.	Pridelenie nájomných bytov.
11.	Prejednanie žiadosti.
12.	Diskusia.
13.	Návrh na uznesenie.
14.	Záver.

K bodu č.1 - Otvorenie.
Ing. Jana Školíková – starostka obce – privítala všetkých poslancov OZ, z rokovania sa ospravedlnil poslanec Ing.Kovač, prítomných zamestnancov a občanov obce a otvorila zasadnutie OZ. 
Prečítala program zasadnutia OZ, zo strany poslancov OZ bol jeden doplňujúci bod.
A.Vršková – žiadala zrušiť bod č.8 - návrh na doplnenie člena finančnej komisie, zamestnankyňa Ing. Jana Súkeníková je ešte v skúšobnej dobe. Ostatné body sa posunú o jeden menej.
OZ schvaľuje program zasadnutia OZ podľa predloženého návrhu A.Vrškovej nasledovne :
1.	Otvorenie.
2.	Určenie zapisovateľa a overovateľov zápisnice.
3.	Voľba návrhovej komisie.
4.	Kontrola plnenia uznesení z rokovania obecného zastupiteľstva zo dňa 12. 6. 2013.  
5.	Súbor rozpočtových opatrení – Zmena rozpočtu obce č. 2
6.	Dodatok č. 3. K Zriaďovacej listine Materskej školy v Zemianskych Kostoľanoch.
7.	Štatút obecnej knižnice.
8.	Informácie o prácach v obci a ďalších aktivitách.
9.	Pridelenie nájomných bytov.
10.	Prejednanie žiadosti.
11.	Diskusia.
12.	Návrh na uznesenie.
13.	Záver.

K bodu č.2 - Určenie zapisovateľa a overovateľov zápisnice.
Ing. Jana Školíková – za zapisovateľku určila Ing. Vladimíru Sliepkovú , za overovateľov zápisnice Ing. M. Rolinca a Ing. B. Bajgara.

K bodu č.3 - Voľba návrhovej komisie.
Ing. Jana Školíková – do návrhovej komisie navrhla za predsedu V. Oršulu, za členov PaedDr. I.Plachú a Mgr. I.Meliškovú. 
OZ volí návrhovú komisiu podľa predloženého návrhu.

K bodu č. 4 –  Kontrola plnenia uznesení z rokovania obecného zastupiteľstva zo dňa 12. 6. 2013.  
Ing. Jana Školíková - uznesenie č.  56 /13, pridelenie bytu p. Guľkovej a Fábrymu – z dôvodu doručenia oznámenia, že byt si neprevezmú, bude potrebné toto uznesenie zrušiť.
Uznesenie č.   65/13, pridelenie bytu p. Antalovej – z dôvodu doručenia oznámenia, že byt si neprevezme, bude potrebné toto uznesenie zrušiť.
Uznesenie č.   77/13, pridelenie bytu p. Hurtišovej – z dôvodu doručenia oznámenia, že byt si neprevezme, bude potrebné toto uznesenie zrušiť. 
Čo sa týka ostatných uznesení schvaľujúcich pridelenie bytov, sú spracované administratívne a technické dokumenty. Odovzdávanie bytov je plánované na zajtra 18.7.2013. Po zrušení týchto troch uznesení bude potrebné rozhodnúť o pridelení uvoľnených bytov ďalším trom uchádzačom.  
Uznesenie č. 83/13, zverejnenie výzvy na výber dodávateľa gastrozariadenia do kuchyne MŠ – zámer bol zverejnený, komisia zložená z poslancov OZ vybrala uchádzača, ktorý predložiť najnižšiu cenovú ponuku. S úspešným uchádzačom bola podpísaná zmluva o dielo, montáž, zapojenie do skúšobnej prevádzky a zaškolenie obsluhy prebehne v druhej polovici augusta 2013.
Ostatné uznesenia sú splnené, resp. sa priebežne plnia.
 
K bodu č.5 – Súbor rozpočtových opatrení – Zmena rozpočtu obce č. 2
Ing. Jana Školíková – odovzdala slovo predsedníčke finančnej komisia A. Vrškovej, aby predniesla bod č. 5 Súbor rozpočtových opatrení  - Zmena rozpočtu obce č. 2. Návrh zmeny je prílohou zápisnice. 
Ing. B. Bajgár – zaujímal sa, prečo dochádza k zníženiu dotácie na výstavbu bytov a k navýšeniu vlastných finančných prostriedkov vo výdaji od obce
Ing. Ďanovský – vychádzalo sa z rozpočtových nákladov, hlavná zmena v dotáciach bola na technickú infraštruktúru - vypadla dotácia na kolmé státie, dotácia je len na pozdĺžne státie. Dotácia z rozpočtových nákladov bola max. do výšky 50 % z oprávnených nákladov, čiže iba polovica dotácie. Tým sa dotácia znížila. Čo sa týka dotácie na byty, boli zaradené do skupiny B, z čoho vychádzajú menšie tepelné straty, tým berieme nižší úver. 
V. Oršula – predniesol návrh na uznesenie :
OZ schvaľuje Súbor rozpočtových opatrení – Zmena rozpočtu obce č. 2 podľa predloženého návrhu A.Vrškovej.

K bodu č.6 – Dodatok č. 3. K Zriaďovacej listine Materskej školy v Zemianskych Kostoľanoch.
Ing. Jana Školíková – vyzvala predsedníčku komisie kultúry, vzdelávania a športu PaedDr. I. Plachú, aby vysvetlila dôvody spracovania materiálov k bodu č. 6.
PaedDr. I. Plachá -  vysvetlila súlad názvu školy zo zákonom, ktorý názov školy upravuje. V zmysle platnej legislatívy má názov školy obsahovať aj ulicu, súpisné číslo, názov obce a má byť v 1.páde. Z tohto dôvodu a v tomto zmysle bol dodatok vypracovaný. Návrh dodatku je priložený k zápisnici.  
V. Oršula – predniesol návrh na uznesenie. 
OZ schvaľuje Dodatok č. 3. K Zriaďovacej listine Materskej školy v Zemianskych Kostoľanoch.

K bodu č.7 – Štatút obecnej knižnice.
Ing. Jana Školíková – informovala o pracovnom stretnutí s pracovníčkou Hornonitrianskej knižnice, o kontrole dokumentačných materiálov obecnej knižnice a o chýbajúcom štatúte obecnej knižnice. 
PaedDr. I. Plachá – predniesla návrh Štatútu obecnej knižnice. Návrh je priložený k zápisnici.
V. Oršula – predniesol návrh na uznesenie : 
OZ schvaľuje  Štatút obecnej knižnice.

K bodu č. 8 - Informácie o prácach v obci a ďalších aktivitách.
Ing. Jana Školíková – informovala, že nájomné byty v bytovkách na ul. Kpt. Weinholda mali byť odovzdané už minulý týždeň, ale nastal problém v ČOV-kou, bol problém so spustením do skúšobnej prevádzky, chýbala dokumentácia. Všetko je už zabezpečené, pri odovzdávaní bytov budú prítomní zástupcovia investora, dodávateľa a  spoločnosti VARES, ktorá zabezpečuje príjem signálu káblovej televízie. O 9,00 hod. sa uskutočnia administratívne úkony, ktoré je potrebné vykonať v súvislosti s prenájmom bytov a o 11,00 hod. je naplánované odovzdávanie bytov. Z Ministerstva dopravy, výstavby a regionálneho rozvoja SR bola zaslaná a obojstranne podpísaná zmluva o dotácii a zo Štátneho fondu rozvoja bývania SR zmluva o poskytnutí úveru a nenávratného finančného príspevku. Zároveň bola doručená záložná zmluva, jej potvrdenie podpisom je podmienené schválením v obecnom zastupiteľstve. 
Ing. B. Bajgár – zaujímal sa, na aké obdobie sa má uzatvárať záložná zmluva
Ing. Jana Školíková – vysvetlila, že je to na obdobie, pokým nebude splatený úver, je to dané v zmluve. 
Ďalej informovala o prácach na rekonštrukcii MŠ – naposledy sa vyskytli komplikácie v rámci kanalizačných rozvodov, podá sa povedať, že práce vrcholia – vykonávajú sa maliarske práce, práce na položení obkladov, dokončievajú sa stropy, nasledovať budú teraz práce na úprave terénu a realizácia parkoviska. Po schválení zmeny rozpočtu č. 1 na minulom rokovaní boli vykonané prieskumy trhu na interiérové vybavenie (šatňové skrinky, poličky do umyvárky, stoly, stoličky), ktoré bolo objednané aj dodané. V rámci kuchyne v MŠ je montáž gastrozariadenia plánovaná na posledné dva augustové týždne. 
Na multifunkčnom ihrisku prebieha montovanie záchytných dosiek. Realizácia parkovacích miest je naplánovaná na tento rok, problém s realizáciou je pri bytovke č. 236 na ulici Pod Horou, pozemok je v súkromnom vlastníctve pána Gombarčíka, nebol prístupný k dohode, návrh zamietol. Starostka zároveň uviedla, že keď v minulom roku obec rozbehla akciu výstavby parkovacích miest aj pri bytovke 236, predpokladala, že vedenie obce už s vlastníkom pozemku malo súhlas predrokovaný. Vlastník pozemku p. Gombarčík však o tomto zámere vôbec nevedel. 
Zároveň sa uskutočnila rekonštrukcia priestorov 5. triedy základnej školy v rozsahu nové omietky, obklady, umývadlo, zárubne. Práce sú ukončené, trieda bude v užívaní už začiatkom nového školského roka. 
Knižnica – občania ponúkajú nepotrebné knižne tituly, plánovaná je on-line požičovňa knižiek a ich rezervácia cez internet. 
Plánované je vybudovanie nového detského ihriska na ulici Kpt. Weinholda, kritérium bude určenie najlacnejšieho dodávateľa. 
Ing. B. Bajgar – zaujímal sa, či bola vykonaná obhliadka miestnych komunikácií na opravy výtlkov.

Ing. Jana Školíková – áno, obhliadku vykonala na miestnych komunikáciách s Ing. Ďanovským. Vysvetlila občanov, že financie doručené na opravu výtlkov sú určené iba na miestne komunikácie, t.z. že na cesty III. triedy na ulici Domovina a Partizánska nie. Bude zabezpečená údržba na výtlkoch na ulici Kpt. Weinholda, v časti ulice Boženy Nemcovej nad požiarnou zbrojnicou aspoň tie najväčšie jamy treba zaplátať, kým prebehne kompletná rekonštrukcia
Ing. B. Bajgar –zaujímal sa, či obec uskutočnila výber dodávateľa na realizáciu týchto prác.
Ing. Jana Školíková  - potvrdila, že výber dodávateľa bol uskutočnený, vyhodnotenie uskutočnila komisia zložená z poslancov OZ
V. Oršula – predniesol návrh na uznesenie 
OZ schvaľuje  uzavretie záložnej zmluvy o zriadení záložného práva v prospech záložného veriteľa Štátny fond rozvoja bývania.

K bodu č. 9 - Pridelenie nájomných bytov.
Ing. Jana Školíková -  uviedla, že v rámci kontroly plnenia uznesení informovala, že traja uchádzači byty odmietli. OZ musí zrušiť tieto uznesenia a prideliť byty novým uchádzačom. Z troch vyhovujúcich nových uchádzačov jeden z nich dnes v poobedňajších hodinách tiež zrušil svoju žiadosť. 
Starostka požiadala Mgr. I. Meliškovú, aby bližšie informovala o uzneseniach navrhnutých na zrušenie a o činnosti komisie týkajúcej sa výberu nových uchádzačov o byty.
Mgr. Melišková -  informovala, že je potrebné zrušiť uznesenia č.  77/13, 56/13 a 65/13 zo dňa 12.6.2013, ktorými bolo schválené pridelenie bytov Martine Guľkovej a Jurajovi Fábrymu, Alexandre Antalovej, Stanislave Hurtišovej a Štefanovi Janošovi. Zároveň informovala, že komisia sociálnych vecí a bytovej politiky na svojom zasadnutí vyhodnotila a posúdila doklady predložené ďalšími uchádzačmi a pridelenie bytu a navrhuje prideliť byt 10 v bytovke č. 682/52 Márii Vidovej a Róbertovi Balajovi a byt č. 4 v bytovke č. 683 Tomášovi Mokošovi.
V. Oršula – predniesol návrh na uznesenie. 
OZ schvaľuje pridelenie nájomných bytov podľa predneseného návrhu.

K bodu č. 10 -  Prejednanie žiadosti.
Ing. Jana Školíková – vyzvala predsedov komisií OZ o prednesenie prípadných prejednaných žiadostí. 
A.Vršková – nemá
Mgr. I. Melišková – okrem tých, ktoré sa týkali pridelenia bytov, iné nemá.
V. Matejov – nemá
PaedDr. Ivana Plachá – nemá
Ing. Jana Školíková –  informovala prítomných, že  p. Rybárová akceptovala návrhy OZ týkajúceho sa odpredaja pozemku časť parc.č. 1127/1 trvalý trávnatý porast v k.ú. Zemianske  Kostoľany, a to novovytvorenú parc.č. 1127/25  zastavaná plocha o výmere 62 m2 podľa geometrického plánu č. 154/2011 zo dňa 8. 2. 2013, vyhotovenom GEOing, s.r.o., Šumperská 60, Prievidza žiadateľke Jane Rybárovej, bytom Domovina 379/114, Zemianske Kostoľany za kúpnu cenu 15 €/m2, t.j. spolu za 62 m2 pozemku 930,- € a prenájom nehnuteľnosti, časť parc.č. 1127/1 trvalý trávnatý porast v k.ú. Zemianske Kostoľany, a to novovytvorenú parc.č. 1127/26 trvalý trávnatý porast o výmere 4276 m2 podľa geometrického plánu č. 12/2013 zo dňa 1. 2. 2013, vyhotovenom GEOing, s.r.o., Šumperská 60, Prievidza žiadateľke Jane Rybárovej, bytom Domovina 379/114, Zemianske Kostoľany na obdobie 15 rokov za cenu prenájmu 0,05 €/m2/rok, t.j. spolu za 4 726 m2 pozemku 236,30 €/rok.
B. Bajgár – zaujímal sa, či je správny údaj o geometrickom pláne, ktorý má byť z roku 2011, či sa nevyhotovoval nový a či tento je platný.
Ing. Jana Školíková – preverila informáciu z dokumentácie, ktorú má na rokovaní k dispozícii a potvrdila, že číslo geometrického plánu 154/2011 súhlasí.
V. Oršula – predniesol návrh na uznesenie :
OZ schvaľuje odpredaj pozemku časť parc.č. 1127/1 trvalý trávnatý porast v k.ú. Zemianske  Kostoľany, a to novovytvorenú parc.č. 1127/25  zastavaná plocha o výmere 62 m2 podľa geometrického plánu č. 154/2011 zo dňa 8. 2. 2013, vyhotovenom GEOing, s.r.o., Šumperská 60, Prievidza žiadateľke Jane Rybárovej, bytom Domovina 379/114, Zemianske Kostoľany za kúpnu cenu 15 €/m2, t.j. spolu za 62 m2 pozemku 930,- €.
Ing. Marek Rolinec – čo sa týka prenájmu pozemku, uviedol, že doba 15 rokov sa mu zdá dlhé obdobie, obáva sa situácie, aby nájomníčka nezmenila účel nájmu, môže sa zmluva prerušiť?
Ing. Jana Školíková – účel nájmu bude upravený v nájomnej zmluve, užívatelia doposiaľ využívajú pozemok ako pasienok a tak to aj ostane v prípade prenájmu.  
V. Oršula – predniesol návrh na uznesenie :
OZ schvaľuje prenájom nehnuteľnosti, časť parc.č. 1127/1 trvalý trávnatý porast v k.ú. Zemianske Kostoľany, a to novovytvorenú parc.č. 1127/26 trvalý trávnatý porast o výmere 4276 m2 podľa geometrického plánu č. 12/2013 zo dňa 1. 2. 2013, vyhotovenom GEOing, s.r.o., Šumperská 60, Prievidza žiadateľke Jane Rybárovej, bytom Domovina 379/114, Zemianske Kostoľany na obdobie 15 rokov za cenu prenájmu 0,05 €/m2/rok, t.j. spolu za 4 726 m2 pozemku 236,30 €/rok.

K bodu č. 11 -  Diskusia
Ing. Jana Školíková – informovala, že v rámci diskusie by chcela reagovať na niektoré diskusné príspevky, ktoré boli prednesené zo strany občanov na predchádzajúcich zasadnutiach. 
Čistenie potokov - dňa 30. 7. 2013 sa na obecnom úrade uskutoční stretnutie so správcom vodných tokov, ktorým je Slovenský vodohospodársky podnik š.p. a so zástupcami Obvodného úradu životného prostredia Prievidza. Stretnutie sa týka vypracovania manipulačného poriadku pre vodný tok Mlynský náhon, termín na vypracovanie bol do 30. 6. 2013, správca požiadal o predĺženie termínu. Pri tejto príležitosti zo strany obce bude na tomto rokovaní opäť otvorená problematika čistenia vodných tokov.  
Múr zbúraného rodinného domu vedľa chodníka - vlastníkovi nehnuteľnosti bola zo strany obce zaslaná výzva na odstránenie, čakáme na reakciu vlastníka. 
Prepadnutý kanál na ulici B. Nemcovej -  starostka obce vykonala s Ing. Ďanovským miestnu obhliadku – požiadala o vysvetlenie Ing. Ďanovského. 
Ing. Ďanovský – Pravdepodobne ide o trativod, aby z tadiaľ odtekala voda. Nevieme, za akým účelom to bolo vybudované a či tento trativod v súčasnej dobe aj niekto využíva.
p. Mojžišová – zaujímala sa, či môžu tento kanál zasypať.
Ing. Ďanovský – odporúča ešte zistiť, či niekto tento trativod využíva, aby neurobila zle nejakému susedovi
Ing. Jana Školíková – na viacerých rokovaniach občania diskutovali o tom, nemajú možnosť diskutovať k daným problémom a že k diskusii sú pripúšťaný až po schválení uznesenia k danej problematike. Informovala, že OZ pripravuje zmenu svojho rokovacieho poriadku, takže i touto problematikou sa OZ zaoberá.
Zakrývanie hrobov v Bystričanoch zamestnancami obce v čase kosenia - hroby v Bystričanoch zamestnanci nezakrývajú, toto urobil iba jeden zamestnanec, ktorý bol o kosení informovaný a zakryl si svoj hrob.  
Občania – informovali o probléme s nekvalitným signálom káblovej televízie, programy úplne vypadávajú alebo zrnia.
Ing. Jana Školíková – tieto informácie už máme, problém sme riešili spolu s vlastníkom – spoločnosťou VARES a tom, kde zistili problém bude informovať Ing. Ďanovský
Ing. Ďanovský – pôvodne predpokladali, že ide o prehrievanie zariadenia v dôsledku horúceho počasia. Po inštalácii ventilárov sa však situácia nezmenila, preto hľadali ďalšiu príčinu a zistili, že nekvalitný signál spôsobuje breza, ktorá rastie pred Domom kultúry SNP v mieste nasmerovania parabol. Keď breza pustila na jar listy a bol vietor, listy brezy zasahovali do smeru snímania signálu a malo to za následok vypadávania signálu. Už sme si zažiadali o opílenie konárov. 
p. Hánová – vyjadrila pochvalu, že obecný úrad zabezpečuje kosenie verejných priestranstiev, ale pokosenú trávu je potrebné aj odvážať, pretože spôsobuje zápach. 
Ing. Ďanovský – vysvetlil, že vlečka, ktorá odváža zelený odpad sa musí naplniť, inak by jej odvoz nebol pre obec rentabilný, preto musia najskôr nakosiť a potom naraz odvážať. 
p. Hánová – zaujímala sa, koľko bude detí v materskej škole, keď sa do nej investovalo toľko veľa peňazí.
Ing. Jana Školíková – približne 50 detí, v nasledujúcom školskom roku budú v prevádzke tri plnoorganizované triedy. Zároveň vysvetlila, že rekonštrukciou škôlka získala spoločenské priestory na besiedky pre rodičov, programy a pod., telocvičňa, novú kuchyňu, ktorej kapacita bude umožňovať zabezpečenie stravovania dôchodcov.  
p. Plachý – potvrdil, že nekvalitný signál káblovej televízie trápi občanov, zajtra tu budú pri odovzdávaní bytov zástupcovia spoločnosti VARES, požiadal o možnosť rozšírenia programovej štruktúry za prijateľnú cenu napr. o program Eurošport. Ďalej, čo sa týka diskusných príspevkov v minulosti – nikto sa tým nezaoberal, nebola odozva, teraz sa tým zaoberá, potešilo ho to, že sa obec konečne diskusnými príspevkami začala zaoberať.
Ing. Ďanovský – vysvetlil, že spoločnosť VARES dokáže dodať rôzne programy. Ale v ponuke, ktorú občania dostanú, je vedľa programu je uvedená aj cena. Treba zvoliť kompromis, s citom. Je problém zvoliť alternatívu, aby boli ľudia spokojní cenovo aj programovo. 
V. Oršula – potvrdil, že tiež uvažoval nad rozšírením ponuky programu, preto dal na VARES požiadavku, vypracovali mu novú zmluvu podľa vlastnej požiadavky, ale si musí zaplatiť navyše. Dokážu dať každému čo chcete, len si to treba zaplatiť. 
Ing. B. Bajgár – odporúča skôr regionálnu TV. 
Ing. Ďanovský – na regionálnu TV nemáme signál, ak ide perestriálne, nemáme na to. Ak by to išlo cez satelit, áno. 
p. Hulínyiová – Prievidza a Lehota ju má. 
Ing. Ďanovský – Prievidza a Lehota ma licenciu.
p. Hulínyiová – informovala sa na opravu cesty na Domovine, doposiaľ sa neupravovala, chodia tam veľké autá, mali by to zaplatiť oni. 
Ing. Školíková – vysvetlila, že cesta na Domovine je štátna cesta III. triedy. Obec opravu nemôže financovať, je to v rozpore so zákonom, jej správcom je TSK. Oprava na ulici Partizánskej je schválená, čakáme len na avízo o uvoľnení finančnej prostriedkov. 
p. Hulínyiová – vyjadrila znepokojenie, že v mestách si cestu poupravujú, nech sa prídu pozrieť k nám.
Ing. Jana Školíková – uviedla, že stav štátnych ciest je všetkým dobre známy, nie sme jediná obec, ktorá žiada opravu komunikácií. TSK každoročne spracúva harmonogram a žiadna obec nemôže očakávať, že v rámci jedného roka opravia v jednej obci viac komunikácií ako jednu. V. Matejov – TSK nejaví záujem o opravy, je tu samý výtlk. 
Ing. Jana Školíková – odporučila apelovať na kandidátov do orgánov TSK, idú voľby, je na to vhodná príležitosť.
p. Krajčíková – informovala, že má problém s pánom Komanekom z dôvodu parkovania vozidiel. Nadáva im, že návštevníci telocvične parkujú na verejných priestranstvách. Vysvetlila, že pokiaľ je voľné priestranstvo pred mlynom, parkujú tam a upozornila na to, že p. Komanek tiež parkuje na obecnom priestranstve. 
Ing. Jana Školíková – uviedla, že toto nie je téma na rokovanie OZ a keďže nikto z prítomných sa do diskusie neprihlásil, diskusiu ukončila.

K bodu č. 12  Návrh na uznesenie
Ing. Jana Školíková – vyzvala predsedu návrhovej komisie p. Oršulu, aby predniesol prijaté uznesenia.
84/13 Obecné zastupiteľstvo schvaľuje – program rokovania obecného zastupiteľstva podľa predneseného návrhu.
85/13 Obecné zastupiteľstvo volí – predsedu návrhovej komisie Valenta Oršulu, členov návrhovej komisie PaedDr. Ivanu Plachú a Mgr. Ivetu Meliškovú.
86/13 Obecné zastupiteľstvo schvaľuje - súbor rozpočtových opatrení podľa zák.č. 583/2004 Z.z., § 14, ods.2, písm. a)b) – zmena rozpočtu obce Zemianske Kostoľany č. 2/2013.
87/13 Obecné zastupiteľstvo schvaľuje – Dodatok č. 3 k Zriaďovacej listine Materskej školy v Zemianskych Kostoľanoch.
88/13 Obecné zastupiteľstvo schvaľuje – Štatút Obecnej knižnice Zemianske Kostoľany.
89/13 Obecné zastupiteľstvo schvaľuje – uzavretie záložnej zmluvy o zriadení záložného práva v prospech záložného veriteľa Štátny fond rozvoja bývania, IČO : 31749542, sídlo : Lamačská cesta 8, 833 04 Bratislava 37, predmetom ktorej je založenie nehnuteľnosti v katastrálnom území Zemianske Kostoľany, evidovaných v KN, Správa katastra Prievidza, ako pozemky – parcely registra C :
-	Parc.č. 933/2, Zastavaná plocha a nádvoria o výmere 252 m2
-	Parc.č. 933/3, Zastavaná plocha a nádvoria o výmere 254 m2
stavby :
-	Bytový dom na ul. Kpt. Weinholda, číslo súpisné 682 postavený na parc. reg. CKN č. 933/2,
-	Bytový dom na ul. Kpt. Weinholda, číslo súpisné 683 postavený na parc. reg. CKN č. 933/3
na zabezpečenie záväzkov vyplývajúcich zo zmluvy o úvere a poskytnutí nenávratného finančného príspevku uzavretej dňa 28. 6. 2013.
90/13 Obecné zastupiteľstvo ruší – uznesenie č. 77/13 zo dňa 12. 6. 2013.
91/13 Obecné zastupiteľstvo ruší – uznesenie č. 56/13 zo dňa 12. 6. 2013.
92/13 Obecné zastupiteľstvo ruší – uznesenie č. 65/13 zo dňa 12. 6. 2013.
93/13 Obecné zastupiteľstvo schvaľuje – pridelenie nájomného bytu č. 10 v bytovke na ul. Kpt. Weinholda, súpisné číslo 682, orientačné číslo 52 Márii Vidovej, bytom Nováky, M.R.Štefánika 2/7 a Róbertovi Balajovi, bytom Soblahov 95.
94/13 Obecné zastupiteľstvo schvaľuje – pridelenie nájomného bytu č. 4 v bytovke na ul. Kpt. Weinholda, súpisné číslo 683, orientačné číslo 53 Tomášovi Mokošovi, bytom Zemianske Kostoľany, Domovina 388/120.
95/13 Obecné zastupiteľstvo schvaľuje – odpredaj pozemku časť parc.č. 1127/1 trvalý trávnatý porast v k.ú. Zemianske  Kostoľany, a to novovytvorenú parc.č. 1127/25  zastavaná plocha o výmere 62 m2 podľa geometrického plánu č. 154/2011 zo dňa 8. 2. 2013, vyhotovenom GEOing, s.r.o., Šumperská 60, Prievidza žiadateľke Jane Rybárovej, bytom Domovina 379/114, Zemianske Kostoľany za kúpnu cenu 15 €/m2, t.j. spolu za 62 m2 pozemku 930,- €.
96/13 Obecné zastupiteľstvo schvaľuje – prenájom nehnuteľnosti, časť parc.č. 1127/1 trvalý trávnatý porast v k.ú. Zemianske Kostoľany, a to novovytvorenú parc.č. 1127/26 trvalý trávnatý porast o výmere 4276 m2 podľa geometrického plánu č. 12/2013 zo dňa 1. 2. 2013, vyhotovenom GEOing, s.r.o., Šumperská 60, Prievidza žiadateľke Jane Rybárovej, bytom Domovina 379/114, Zemianske Kostoľany na obdobie 15 rokov za cenu prenájmu 0,05 €/m2/rok, t.j. spolu za 4 726 m2 pozemku 236,30 €/rok.
97/13 Obecné zastupiteľstvo schvaľuje – zámer odpredať časť pozemku parc.č. 424/2 trvalý trávnatý porast v k.ú. Zemianske Kostoľany, a to novovytvorenú parc.č. 424/21  zastavaná plocha o výmere 18 m2 podľa geometrického plánu č. 80/2013 zo dňa 16. 5. 2013 vyhotovenom Geoslužba Prievidza, s.r.o., Mišíka 19A, Prievidza.
Obecné zastupiteľstvo berie na vedomie – diskusné príspevky poslancov a občanov

K bodu č.13 - Záver.
Ing. Jana Školíková – poďakovala všetkým prítomným za účasť, príspevky a informovala o ďalšom zasadnutí OZ, ktoré sa predkladá z pôvodného 18. augusta 2013 na 21. augusta 2013. Na základe pripomienky poslanca Ing. Bajgara ešte predstavila novú zamestnankyňu v obecnej knižnici p. Andreu Kopálovú.  Zasadnutie OZ ukončila o 18,35 hodine.

Overovatelia zápisnice: 
Ing. Marek Rolinec            ........................................

Ing. Bronislav Bajgar         .........................................

Zapísala:
Ing. Vladimíra Sliepková    ..........................................

V Zem.Kostoľanoch
Dňa: 23.07.2013

                                                                                                      Ing.Jana Školíková
                                                                                                          starostka obce